stanford-oval/wikipedia huggingface dataset:
Out of the Woods
הופעה וגרסאות כיסוי

ב-23 באוקטובר היא הופיעה לראשונה עם השיר בתוכנית האירוח של ג'ימי קימל בעקבות כך שיצא כסינגל שיווקי. לאחר מכן, היא הופיעה עימו במסגרת פרויקט מיוחד של iHeartRadio, במהלכו ביצעה גם מספר שירים נוספים. ב-3 בדצמבר 2015 היא חזרה לקדם את השיר כאשר הופיעה איתו בגרסת פסנתר בתוכנית רדיו אוסטרלית.
ב-30 בספטמבר באותה השנה היא ביצעה את השיר ביחד עם מספר שירים במוזיאון הגראמי במסגרת אירוע מיוחד שהתרחש לכבודה. ב-15 בפברואר 2016 ביצעה שוב את השיר בטקס פרסי הגראמי ה-58. בנוסף לכך, היא הופיעה עימו גם בסיבוב ההופעות "The 1989 World Tour", שנועד לקידום 1989 ובתאריכים נבחרים בסיבוב ההופעות שקיימה אחריו.
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Out of the Woods" בוצע באצטדיון ניסאן בנאשוויל, טנסי, ב-6 במאי 2023. סוויפט הציגה את השיר על ידי התגרות בקהל עם הגיטרה האקוסטית שלה, והזכירה שהיא שמרה שיר מיוחד לאותו הרגע. היא ביקשה בהומור מהקהל לשפוט באיזו עוצמה הם יצרחו כדי לקבוע אם זו בחירה טובה. ב-20 באוקטובר 2024, בהופעתה האחרונה במיאמי, סוויפט ביצעה מחרוזת על הגיטרה של "Out of the Woods" ו-"All You Had to Do Was Stay".
זמר הרוק ריאן אדמס הקליט גרסת כיסוי לשיר כחלק מהאלבום שלו 1989 שהוא בעצם אלבום המכיל גרסאות כיסוי לכל השירים של סוויפט מאלבומה, 1989.
קרדיטים וצוות

כל הקרדיטים שלהלן לקוחים מהערות האלבום של 1989.
הוקלט באולפני ההקלטות של קונוויי (לוס אנג'לס, קליפורניה)
המיקסינג נעשה באולפני MixStar (וירג'יניה ביץ', וירג'יניה)
המאסטרינג נעשה בסטרלינג סאונד (ניו יורק)
| --- | --- |
 טיילור סוויפט – שירה ראשית, כתיבה, הפקה  ג'ק אנטונוף – כתיבה, הפקה, גיטרה, גיטרה חשמלית, בס, כלי מקלדת,  תופים, שירת רקע  לורה סיסק – הנדסת הקלטה  ברנדן מורבסקי – עוזר הנדסה  סרבן גניאה – מיקסינג:  ג'ון האנס – הנדסת מיקס  טום קווין – מאסטרינג  סם הולנד – הקלטה קולית  קורי בייס – עוזר הקלטה קולית  מקס מרטין – הפקה קולית
מיקומי שיא

|   ‏‏‏  מצעדים ודירוגים (2014–2016)> מדינה |   ‏‏‏  מצעדים ודירוגים (2014–2016)> מצעד |   ‏‏‏  מצעדים ודירוגים (2014–2016)> מיקום שיא |   ‏‏‏  מצעדים ודירוגים (2014–2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 64 |  |
|  אוסטרליה | מצעד הסינגלים האוסטרלי | 19 |  |
|  איטליה | מצעד הסינגלים האיטלקי | 97 |  |
|  ארצות הברית | בילבורד הוט 100 | 18 |  |
|  ארצות הברית | מצעד השירים העכשוויים למבוגרים | 20 |  |
|  ארצות הברית | מצעד 40 השירים למבוגרים | 11 |  |
|  ארצות הברית | מצעד 40 שירי המיינסטרים | 12 |  |
|  דנמרק | היטליסטן | 23 |  |
|  הונגריה | Rádiós Top 40 | 37 |  |
|  הממלכה המאוחדת | מצעד הסינגלים הבריטי | 136 |  |
|  ישראל | מדיה פורסט ישראל | – |  |
|  ישראל | מדיה פורסט TV | 1 |  |
|  ניו זילנד | המצעד הניו זילנדי הרשמי | 6 |  |
|  ספרד | PROMUSICAE | 22 |  |
|  סקוטלנד | מצעד הסינגלים הסקוטי | 48 |  |
|  פולין | ZPAV | 43 |  |
|  פינלנד | המצעדים הפיניים הרשמיים | 90 |  |
|  פלנדריה | אולטראטופ 50 | 50 |  |
|  צרפת | SNEP | 70 |  |
|  קנדה | קנדה הוט 100 | 8 |  |
|  קנדה | AC | 13 |  |
|  קנדה | CHR/Top 40 | 13 |  |
|  קנדה | Hot AC | 9 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה | 1,000,000 |
| הממלכה המאוחדת (BPI) | זהב | 400,000 |
| נורווגיה (IFPI Norway) | פלטינה | 60,000 |
| קנדה (Music Canada) | זהב | 40,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 14 באוקטובר 2014 | הזרמת מוזיקה • הורדה דיגיטלית | ביג משין |  |
| ארצות הברית | 19 בינואר 2016 | רדיו להיטים עכשוויים • רדיו עכשווי למבוגרים | ריפבליק |  |
| איטליה | 5 בפברואר 2016 | רדיו איירפליי | יוניברסל |  |
Out Of The Woods (Taylor's Version) > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 15 |  |
|  עולמי | בילבורד גלובל ללא ארצות הברית | 19 |  |
|  ארצות הברית | בילבורד הוט 100 | 16 |  |
|  ארצות הברית | מצעד שירי הסטרימינג | 11 |  |
|  קנדה | קנדה הוט 100 | 14 |  |
Out Of The Woods (Taylor's Version) > נתוני מכירות

| אזור | תואר | מכירות |
| --- | --- | --- |
| ברזיל (Pro-Música Brasil) | זהב | 30,000 |
סיכום
| בכל העולם | — | 30,000 |
ביאורים

↑  הופץ כסינגל שיווקי.
דביגטראן

| --- | --- |

 שם IUPAC
 N-[(2-{[(4-{N‍ '-[(hexyloxy)carbonyl]carbamimidoyl}phenyl)amino]methyl}-1-methyl-1H-benzimidazol-5-yl)carbonyl]-N-2-pyridinyl-β-alaninate
 שמות מסחריים בישראל
 פרדקסה
 נתונים כימיים
 כתיב כימי:  C34H41N7O5 
 מסה מולרית:  627.734 g/mol
 נתונים פרמוקוקינטיים
 זמינות ביולוגית:  3–7%
 מטבוליזם:  CYP3A4, CYP2J2 ומנגנון שאינו תלוי בCYP
 זמן מחצית חיים:  בין 12 ל-17 שעות
 בטיחות
 מעמד חוקי:  תרופת מרשם. בישראל כלול בסל הבריאות
 קטגוריית סיכון בהריון:  קטגוריית סיכון C 
 מזהים
 מספר CAS:  211915-06-9
 PubChem:  6445226 CID 6445226
 ChemSpider:  4948999
 
דביגטראן (באנגלית: Dabigatran) היא תרופה שפועלת כנוגד קרישה. את התרופה נוטלים דרך הפה. התרופה פותחה על ידי חברת בהרינגר אינגלהיים, ומשווקת במספר מדינות תחת השם פרדקסה (Pradaxa) (ישראל, אוסטרליה, אירופה וארצות הברית), פרדקס (Pradax) בקנדה, פרזקסה (Prazaxa) ביפן). התרופה מעכבת באופן ישיר והפיך את תרומבין (DTI- Direct Thrombin Inhibitor).
דביגטראן נחקר להתוויות רפואיות שונות ובחלקן אף הוגדר על ידי הנחיות קליניות מובילות כחלופה מועדפת לוורפרין (warfarin) בנטילה דרך הפה. דביגטראן הראה יעילות ובטיחות גבוהות יותר מוורפרין במניעת שבץ מוחי בחולי פרפור פרוזדורים והוא אינו מצריך בדיקות דם תכופות לצורך בקרה על International normalized ratio (INR).
דביגטראן פותח על ידי חברת בהרינגר אינגלהיים ומשווק בישראל על ידי חברת התרופות בהרינגר אינגלהיים ישראל .
שימוש רפואי

דביגטראן, מאושר לשימוש בישראל ב-2 מצבים רפואיים:
1. מניעת שבץ מוחי ותסחיפים סיסטמיים בחולים עם פרפור פרוזדורים (atrial fibrillation) שלא על רקע מחלה מסתמית.
2. מניעה ראשונית של תרומבואמבוליזם ורידי (VTE) אחרי ניתוח אלקטיבי של החלפת מפרק ברך או ירך.
תופעות לוואי

תופעת הלוואי העיקרית של כל נוגדי הקרישה היא דימום. עם זאת, חולים שטופלו בדביגטראן סבלו מפחות מדימומים מסכני חיים, פחות דימומים קלים או קשים (פרט לדימום במערכת העיכול) ופחות דימומים תוך-גולגולתיים בהשוואה לחולים שטופלו בוורפרין. מסיבה זו נמצא כי לדביגטראן פרופיל בטיחותי יותר טוב משל וורפרין.
תופעת הלוואי השכיחה ביותר בקרב חולים שנטלו דביגטראן במסגרת מחקר קליני היא דיספפסיה (תופעת דמוית צרבת). תופעה זו שלרוב היא קלה וחולפת עם הזמן נובעת כנראה מהרכב כמוסות הדביגטראן המכילות חומצה טרטרית, אשר נועדה להפחית את רמת החומציות (PH) בקיבה, לצורך ספיגה יעילה יותר של התרופה.
פיתוח

דביגטראן נתגלה מתוך כמה כימיקלים בעלי מבנה דומה לזה של תרכובת כימית (benzamidine) מעכבת תרומבין (thrombin) המבוססת על 4 α-NAPAP (N-alpha-(2-naphthylsulfonylglycyl) amidinophenylalanine piperidide) אשר היה ידוע כבר משנות ה-80 כמעכב רב עוצמה של חומצות אמינו, ובעיקר על תרומבין, אך גם על טרייפסין (trypsin).
תוספת של אתיל אסתאר (ethyl ester) ו-hexyloxycarbonyl carbamide hydrophobic side chains הובילו לתרופה הנ"ל הנספגת דרך הפה.
מינון

דביגטראן קיים בישראל במינונים של 75 מ"ג, 110 מ"ג ו-150 מ"ג..
דביגטראן מומלץ למניעת שבץ מוחי בחולי פרפור פרוזדורים, המינונים המומלצים בהתוויה זו הם:
מינון של 150 מ"ג פעמיים ביום, במתן פומי, נבחר כמינון הסטנדרטי המתאים למרבית החולים.
מינון של 110 מ"ג פעמיים ביום במתן פומי במקרים בהם יש צורך במינון מופחת (לדוגמה, מטופלים קשישים מעל גיל 80 שנה, מטופלים שנוטלים גם את התרופה וראפאמיל או בחולים בהם נדרשת התאמת מינון כגון חולים עם הפרעה בתפקוד הכלייתי וקשישים עם סיכון מוגבר לדימום).
מחקר הRE-LY הוא מחקר שבחן את היעילות והבטיחות של דביגטראן בהשוואה לוורפרין במניעת שבץ מוחי ותסחיף סיסטמי בחולים עם פרפור פרוזדורים שאינו על רקע מחלה מסתמית.
ממצאי מחקר ה-RE-LY הראו שדביגטראן הוא תרופה בעלת יעילות גבוהה למניעת שבץ מוחי בקרב חולים עם פרפור פרוזדורים.
במינון 150 מ"ג פעמיים ביום, הוכח כיעיל יותר מוורפרין וכנוגד הקרישה היחיד שיעיל יותר מוורפרין במניעת שבץ הנגרם מקריש, בעוד שמינון 110 מ"ג פעמיים ביום, הוכח כיעיל באותה מידהכמו וורפרין.
דביגטראן במניעה ראשונית של תרומבואמבוליזם ורידי (VTE) אחרי ניתוח אלקטיבי של החלפת מפרק ברך או ירך. המינונים המומלצים בהתוויה זו הם:
מינון של 220 מ"ג פעם אחת ביום, במתן פומי של שתי קפסולות של 110 מ"ג הניטלות יחד או מינון של 150 מ"ג פעם אחת ביום במתן פומי של שתי קפסולות של 75 מ"ג הניטלות יחד במקרים בהם יש צורך במינון מופחת (כגון קשישים מעל גיל 75 שנים ומטופלים עם אי ספיקה כלייתית).
במחקר אשר השווה בין מתן דביגטראן במינונים של 150 מ"ג ו-220 מ"ג פעם ביום למינון של 40 מ"ג של אנוקספארין פעם ביום, הוכח כי לדביגטראן יעילות גבוהה בדומה לזו של אנוקספארין במניעת פקקת, עם פרופיל בטיחותי דומה.
לדביגטראן יש זמן מחצית חיים של 12–14 שעות והוא מתחיל לפעול כ- 2–3 שעות לאחר הנטילה. מזונות שומניים מעכבים את ספיגת הדביגטראן, אולם הזמינות הביולוגית של התרופה אינה מושפעת ממזון.
אנטידוט (נוגדן)

בשנת 2016 הושק בישראל אנטידוט (נוגדן) ספציפי לדביגטראן בשם אידרוסיזומב (Idarucizumabb) המשווק בישראל על ידי בהרינגר אינגלהיים בשם פרקסביינד (Praxbind). מחקרים הראו כי האנטידוט "מנקה" את הדם מדביגטראן תוך מספר דקות ובעצם מבטל את ההשפעה של נוגד הקרישה. כך, במקרי חירום כגון ניתוחים דחופים ניתן להפוך את השפעתו של נוגדן הקרישה תוך מספר דקות ולנתח את המטופל. אידרוסיזומב הוא האנטידוט היחיד הקיים כרגע בשוק והוא מהווה נדבך נוסף לבטיחות של דביגטראן.
יחיאל מיכל גולדשלג

| --- | --- |
אין תמונה חופשית
 לידה:  1831 י"ב בטבת ה'תקצ"א
 פטירה:  1918 (בגיל 87 בערך) כ"א בשבט ה'תרע"ח
 
הרב יחיאל מיכל גולדשלג (ביידיש: גאלדשלאק; י"ב בטבת ה'תקצ"א, 1831 – כ"א בשבט ה'תרע"ח, 3 בפברואר 1918) היה מגדולי רבני פולין. אב בית דין שרנסק ושרפץ (שפס, שעפס). חיבר את הספר "אמרי אמת".
ביוגרפיה

נולד בשנת תקצ"א בשרנסק לאברהם נכדו של הש"ך, ולחוה לאה, בתו של הרב חיים זעליג טננבוים משרנסק (מצאצאי רבי יחיאל מיכל מנמירוב), ועוד הספיק להכיר את רבי מנחם מנדל מקוצק. והחידושי הרי"מ קרא עליו: "מיכל שלי הוא יותר עילוי מכל העילויים שבזמני". נודע אז בשם "העילוי משראנצק". היה חסיד גור.
היה תלמידם של גדולי פולין החידושי הרי"מ ורבי ישראל יהושע מקוטנא, עמד בקשרי מכתבים עם שניהם וכן עם רבי מאיר אוירבך. בהיותו כבן חמש שלח מכתב בדברי תורה אל רבי עקיבא איגר. נסמך לרבנות בידי רבו בעל חידושי הרי"מ, הרב חיים דוידזון רבה של ורשה והרב נפתלי הירץ הלברשטט רבה של פלוצק.
נישא לבתו של הרב זליג לווינברג. למשרתו הרבנית הראשונה התמנה בגיל 17 בעיר קיקל, ומאז כיהן ברבנות במספר עיירות שונות כשבעים שנה, בשרנסק, פודמביצה (פודמביץ') ואוסטרולנקה, וכחמישים ושלוש שנה בעיירה שרפץ (שפס). בכל מקומות רבנותו הקים ישיבות, עמד בראשן והעמיד תלמידים. בשנותיו האחרונות נחשב לזקן רבני פולין. הביוגרף והעיתונאי יהודה ליב לוין ציין כי הרב גולדשלג "נחשב לקדוש עליון, בעל רוח הקודש ופועל ישועות".
הרב גולדשלג נפטר בשבט ה'תרע"ח (1918), בגיל 87, ונטמן בעירו שרפץ. נכדו הרב יהושע השיל – שלבקשתו ישב על כיסא הרבנות של סבו – הקים על קברו אוהל. האוהל נהרס, עם בית העלמין היהודי כולו, בידי הנאצים בתקופת השואה.
ביוגרפיה > משפחתו

אחיו הרב אברהם מרדכי גולדשלג היה רב בעיר פלונסק. בן אחותו דבורה רעכעל הוא הרב יהודה ליב גרויבארט ממאקו מחבר הספר "חבלים בנעימים דברי יהודה", עליו נדפסה הסכמתו. וגם בנה הרב ישכר בריש גרויברט.
בנו הרב יעקב חיים זליג גולדשלג (תרי"ג, 1853 – תרפ"ו, 1926), הוציא לאור וערך מקצת מספריו של רבי יהונתן אייבישיץ וחיבר את ספר השו"ת "ויחי יעקב", היה מרבני ורשה. נכדו הרב יהושע השיל דוד גולדשלג היה אב בית דין פשדץ (פשייטש) ושרפץ, וחתן האדמו"ר מקרשנוביץ רבי אליהו לרמן בעל "שנות חיים". נספה בשואה.
עמדותיו

רבי יחיאל מיכל תמך בתנועה הציונית, כפי שעולה מהסכמתו לספר 'גאולת הארץ' של הרב מרדכי אשכנזי, בה הוא כותב:
וזה באמת חובת כל איש ישראל לקחת חלק בתמיכת יד לישוב ארץ הקודש אשר קדושתה מתרחבת לפי מספר תושביה... גם העוסקים בישובה ומסבבים תקות ישועתה גם המה על שדה הארץ הקדושה יחשבו, וגאולה תהיה להם, וכרובם כן תרחב גבולה, וממרומים יתרבה שפע רצון עליה להצמח יבולה בברכה... לכן כל ישרי לב יהללו מעשה המסולה הזה, כי יתעוררו בלב תמים ללבוש עוז להדבר הגדול הזה ולא יטמינו ידם. מי יתן ותבוא במהרה תקותנו
בשנת תרנ"ז כתב הרב גולדשלג מכתב ארוך ומפורט אל הרב שמואל מוהליבר, גדול רבני חובבי ציון, בו פירט את החובה לדעתו לעסוק ביישוב הארץ, להתקבץ לאגודות ציוניות, לאסוף כספים ולהקים יישובים בארץ ישראל. כן חתום על כרוז "דעות הרבנים לטובת הציונות" שפורסם באביב תר"ס (1900).
עם זאת, לדברי אברהם גרין, אחיו של דוד בן-גוריון, בקיץ תר"ס (1900) הוכרח הרב גולדשלג בצו מפורש מרבי יהודה אריה לייב אלתר (האדמו"ר מגור מחבר "שפת אמת") לחתום על מכתב התנגדות לציונות, ובלחץ קנאי עירו אכן עשה זאת.
מחיבוריו

הרב גולדשלג חיבר חיבורים רבים וחלקם נדפס. כתבי היד של חיבוריו הרבים אבדו בשואה. מקצת מחיבוריו:
עיניים לראות ולב לדעת – על מגילת קהלת, וורשה תרמ"ה (קישור לספר באתר אוצר החכמה; קישור לספר באתר הספרייה הלאומית)
ציון וירושלים – על ספר תהלים, וורשה תרמ"ג (קישור לספר באתר אוצר החכמה; קישור לספר באתר הספרייה הלאומית)
אמרות טהורות – נדפס בתוך ספר "שברי לוחות", וורשה תרע"א
אמרי אמת – שלושה חלקים: הערות על התורה והנביאים, הערות על אגדות הש"ס, "ליקוטים בכללי תורה מצוות אמונות ודעות תקנות ומנהגים" וכן בענייני הלכה, פיוטרקוב תרפ"א, יצא לאור בידי בנו הרב יעקב חיים זליג (קישור לספר באתר היברובוקס)
עיניים לראות ואוזנים לשמוע – על מגילת שיר השירים
לחם דמעה – על מגילת איכה
סוד קדושים רבה – ביאור על מדרש רבה
ספר המאורות – שבעה חלקים, בענייני תרי"ג המצוות ועוד
כתר תורה
לקריאה נוספת

'רבי יחיאל מיכל משרפץ', בתוך: יחזקאל רוטנברג ומשה שנפלד, הרבי מקוצק, תל אביב 1959, כרך ב, עמ' תפז-תפח
אפרים תלמי (עורך), קהילת שרפץ: ספר זיכרון, תל אביב 1959, עמ' 33–37
'רבי יחיאל מיכל גאלדשלאג', בתוך: חכמי פולין, ישראל אברהם גרינבוים (עורך), ירושלים תשס"ט, עמ' תעא-תעה
הערות שוליים

↑  המידע מובא מהקדמת בנו לספרו אמרי אמת, שם הוא פורס את מסכת חייו, קשריו, וייחוסו המשפחתי
↑  ראו: יועץ קים קדיש ראקאץ, שיח שרפי קודש: תולדות שבח הצדיקים, בני ברק תשמ"ט, עמ' קמט
↑  יום טוב ליפמן, ראקאוו סופרי המלך: עוללות רבינו עקיבא איגר, לונדון תשע"ג, עמ' קטו
↑  משה צינוביץ, 'הרב ר' יחיאל מיכל גולדלשאג', בתוך: ספר קהילת אוסרטרולנקה, תל אביב 1963, עמ' 24
↑  אברהם גרין, שיחות עם אדמו"רים בפולין על הציונות, הארץ, 25 בספטמבר 1935; ספר זיכרון - קהילת שרפץ, עמודים 34-35.
↑  בית קאצק: השרף, ירושלים תשי"ט, עמ' 164
↑  הרה"ג ר' יחיאל מיכל גאלדשלאק זצ"ל אבד"ק שערפץ, דער מאָמענט, 5 בפברואר 1918
↑  יחיאל מיכל גולדשלג, הודעה גלויה!, דער מאָמענט, 26 באפריל 1917
↑  רבי יחיאל מיכל גולדשלאק, באתר 'צדיק', באתר www.mytzadik.com
↑  ראו: ספר יזכור לקדושי עיר פשייטש, מספר עורכים, תל אביב 1974, עמ' 394
↑  הסכמת הרב יחיאל מיכל גולדשלג לספר 'גאולת הארץ'
↑  גאולת הארץ, עמ' 20–22.
↑  שמואל יעקב רבינוביץ, דעות הרבנים לטובת הציוניות, המליץ, 12 באפריל 1900
↑  אברהם גרין, שיחות עם אדמו"רים בפולין על הציונות, הארץ, 25 בספטמבר 1935; ספר זיכרון - קהילת שרפץ, עמודים 34-35.
| --- | --- |
בקרת זהויות :  NLI: 987007308063505171  VIAF: 298719379   WorldCat (עם VIAF): 298719379
ג'וני סרוג'י

| --- | --- |
אין תמונה חופשית
 לידה:  1963  (בן 61 בערך)  חיפה, ישראל ישראל
 מדינה:  ארצות הברית ארצות הברית
 מקום מגורים:  קופרטינו, קליפורניה
 השכלה:   הטכניון
 מקצוע:  מפתח חומרה
 מעסיק:  אפל 
 תפקיד:  סגן נשיא בכיר, טכנולוגיות חומרה
 
ג'וני סרוג'י (בערבית: جوني سروجي, נולד ב-1963) הוא מדען מחשב ערבי-ישראלי המכהן כסגן נשיא בכיר לטכנולוגיית חומרה של חברת אפל האמריקאית.
קורות חיים

סרוג'י נולד וגדל סמוך לוואדי ניסנאס שבחיפה למשפחה ערבית נוצרית ישראלית. למד יחד עם אחיו בבית ספר נזירות נצרת. ב-1987 סיים תואר ראשון במדעי המחשב מהטכניון וב-1991 סיים שם תואר שני במדעי המחשב תחת הנחייתו של פרופסור דניאל ברי בנושא "Adaptation of the Unix Ditroff for Formatting Arabic Text".
סרוג'י היה מהאחראים לפיתוח מרכז המחקר והפיתוח של אפל בהרצליה ובחיפה, שנכון ליולי 2022 מעסיקים כ-2,000 עובדים.
קריירה

סרוג'י עבד במעבדות הפיתוח של IBM בחיפה במשך שלוש שנים.
ב-1992 הצטרף לאינטל ישראל שם עבד כמנהל בכיר בתחום טכנולוגיות אימות ומערכות הפצה מבוזרות בחטיבת השבבים. ב-1999 עבר לארצות הברית לעבוד במרכז הפיתוח של אינטל באוסטין שבטקסס, שם עסק בפיתוח שבב הפנטיום.[דרוש מקור][מפני ש...] ב-2003 חזר למרכז הפיתוח של אינטל בישראל. ב-2005 חזר שנית לעבוד ב-IBM כמנהל פיתוח יחידת המעבד המרכזי בשבבי POWER7.
ב-2008 הצטרף לאפל כמנהל ביחידת השבבים למכשירי המגע של אפל. ב-2011 מונה לסגן נשיא בחטיבת השבבים של אפל, והוביל את פיתוח המערכת על שבב A4 (אנ') ששימש בדגמים הישנים יותר של האייפון והאייפד, וגם עבד על חיישן הזיהוי באייפון 5s. ב-2014 מונה לתפקיד סגן נשיא לתחום החומרה בחברה, וב-2015 לסגן נשיא בכיר לטכנולוגיית חומרה בחברה.
בינואר 2019 התפרסם באקסיוס כי בעקבות התפטרותו של בריאן קרזניץ' (אנ') מתפקיד המנכ"ל באינטל, הם שוקלים אותו כמועמד להחליפו.
ביוני 2020 הכריז במהלך כנס המפתחים העולמי של אפל (WWDC) על הפסקת פיתוח מחשבים מבוססי מעבדי אינטל מבוססי ארכיטקטורת X86 תוך שנתיים, ולמעבר למערכות על שבב תוצרת החברה ("Apple silicon") בארכיטקטורת ARM על מנת להביא שיפור בביצועים וצמצום בצריכת האנרגיה של מחשבי המקינטוש. המעבד הראשון בסדרה הושק באותו הכנס, ונקרא Apple M1.
ביוני 2022 חשף את ממשיכתה של מערכת ה-M1 בכנס המפתחים העולמי של אפל, ה-M2 (אנ'). מאוחר יותר באותו החודש, בעת מפגש עם נשיא מדינת ישראל יצחק הרצוג, חשף כי אפל מחזיקה מרכז מחקר ופיתוח של אפל בעיר רוואבי שבשומרון בשטח הרשות הפלסטינית. זהו מיזם ניסויי סודי של אפל אותו קידם, במטרה להכניס יותר פלסטינים לשוק העבודה הטכנולוגית, ולהביא לשיפור המצב הכלכלי האזורי. המיזם החל לפעול ב-2018 על ידי העסקת 5 עובדים במרכז מחקר ופיתוח קטן ברוואבי ברשות הפלסטינית באמצעות סוכנות השמה של טכנולוגיית מידע מרמאללה בשם ASAL Technologies, ובשיתוף איש העסקים האמריקאי-פלסטיני בשאר אל-מסרי. השלוחה הפלסטינית משתפת פעולה יחד עם המרכז הישראלי בהרצליה ובחיפה בתחום החומרה. הנשיא הרצוג הביע תמיכה ביוזמה ובירך עליה. לטענת סרוג'י, מקור ההשראה ליוזמה היה מפגשו עם הנשיא ראובן ריבלין יחד עם מנכ"ל אפל טים קוק ב-2015. נכון לאותו חודש, מספר העובדים במתקן ברוואבי צמח לכ-60 עובדים.
ביוני 2023 חשף בראיון ל-Geektime שנערך בפקולטה למחשבים בטכניון, כי המרכז של אפל בחיפה מיועד להכפיל את כמות עובדיו.
באוקטובר 2023 חשף את המערכת על שבב M3 (אנ') באירוע "Scary Fast" של אפל, שבדומה ל-A17 Pro (אנ') מיוצר בתהליך של 3 ננומטר בלבד. כמו כן, המערכת החדשה תומכת בטכנולוגיה המכונה על ידי אפל כ-"Dynamic Caching" המאפשרת הקצאת זיכרון RAM למשימות נדרשות בזמן אמת – מה שהביא לשיפור ניכר בביצועי המעבד הגרפי. זוהי המערכת על שבב הראשונה של אפל התומכת ב-Ray Tracing וב-Mesh Shading בהאצה חומרתית (ולא תוכנתית בלבד).
פרסים

2023, מדליית בוגר הטכניון
הערות שוליים

↑   ג'וני סרוג'י, ברשת החברתית LinkedIn
↑  "The Most Important Apple Executive You've Never Heard Of". Bloomberg. 18 בפברואר 2016. He was the third child of four. His family was Christian Arab, a minority within a minority in the Jewish state. {{cite web}}:  (עזרה)
↑  "The Israeli In Apple Johny Srouji Receives $24 Million This Year". Bloomberg. 28 בדצמבר 2017. Johny Srouji, who grew up in Haifa for a Christian Arab family and studied at the Technion. {{cite web}}:  (עזרה)
↑  "Interesting facts about Johny Srouji, the man behind Apple's custom processors". Indian Express. 25 ביוני 2020. Born in a Christian Arab family, Srouji belongs to the city of Haifa in Israel. {{cite web}}:  (עזרה)
↑  בוגר הפקולטה מונה לתפקיד סגן נשיא בתחום החומרה בחברת Apple, אתר הטכניון, 18 באוגוסט 2014
↑  דניאל ברי, ג'וני סרוג'י,Arabic formatting with ditroff/ffortid, מרץ 1993
↑  Apple picks Jerusalem for new development center in Israel, The Times of Israel, ‏27 ביולי 2022
1 2 3 4  שי רינגל, ג'וני סרוג'י, סגן נשיא בכיר לתחום החומרה באפל, באתר tech12, ‏2 באפריל 2023
↑  Ronit Domke, New Apple exec becomes top Israeli in Silicon Valley, Haaretz, ‏17 באוגוסט 2014
↑  אסף גלעד, היסטוריה: אפל ממנה לראשונה ישראלי לתפקיד סגן נשיא החברה, באתר כלכליסט, 16 באוגוסט 2014
↑  עומר כביר, קידום משמעותי לישראלי הבכיר באפל, ג'וני סרוג'י, באתר כלכליסט, 17 בדצמבר 2015
↑  Lilach Baumer, Intel Considering Apple’s Johny Srouji for CEO, Axios Reports, Ctech, ‏16 בינואר 2019
↑  Julie Bort, Apple's $24 million chip executive is reportedly on Intel's short list for new CEO, but it's not clear if he'd be willing to make that jump, Insider, ‏20 בינואר 2019
↑  עידן בן טובים, ‏"יום היסטורי": אפל נוטשת את אינטל לטובת מעבד בפיתוח עצמאי, באתר Geektime‏, 22 ביוני 2020
↑  יניב אביטל, ‏אפל הכריזה על מעבד M2 החדש שלה, והוא מהיר וחסכוני יותר, באתר Geektime‏, 6 ביוני 2022
1 2  אסף גלעד, ‏מחיפה לעמק הסיליקון: הישראלי הבכיר באפל מבקר בארץ ומייעץ להייטקיסטים לעתיד איזה מקצוע ללמוד, באתר גלובס, 29 ביוני 2022
1 2 3  אסף גלעד, ‏אפל חושפת: מפעילה מרכז מחקר ופיתוח ברשות הפלסטינית, באתר גלובס, 28 ביוני 2022
↑  ינון בן שושן‏, אחרי שנים שנשמר בסוד: אפל חושפת מרכז פיתוח ברשות הפלסטינית, באתר וואלה, 29 ביוני 2022
↑  עידן בן טובים, ‏ג'וני סרוג'י, מהאנשים הבכירים באפל, בראיון מיוחד לגיקטיים: "אם אתם רוצים להיכשל, תיכשלו מהר", באתר Geektime‏, 13 ביוני 2023
↑   Apple Event - October 30, סרטון בערוץ "Apple", באתר יוטיוב (אורך: 30:32)
1 2  אושרי אלקסלסי, ‏אפל הציגה את המקבוק פרו החדש ואת המעבדים החדשים שלה, באתר Geektime
↑  יובל מן, הטכניון העניק מדליה לג'וני סרוג'י, הישראלי הבכיר באפל, באתר ynet, 13 ביוני 2023
שירות ביון החוץ של אוקראינה

| --- | --- |

 Omnia vincint veritas 
 מידע כללי
 מדינה:  אוקראינה 
 תחום שיפוט:  אוקראינה
 משרד אחראי:  נשיא אוקראינה
 תאריך הקמה:  14 באוקטובר 2005
 סוכנות קודמת:  מחלקת הביון בשירות הביטחון האוקראיני
 מנהל:  אולג איוושצ'נקו
 מטה מרכזי:  מחוז קייב, אוקראינה
 תקציב:  5,975,633,400 הריבניה (נכון ל־2024) 
 https://szru.gov.ua
 
סמל הארגון בשנים 2005–2019.
דגל השירות
שירות ביון החוץ של אוקראינה (באוקראינית: Служба зовнішньої розвідки Украiни) הוא גוף ממלכתי עצמאי האחראי לפעילויות מודיעין בתחומים סביבתיים, טכניים ומדעיים, צבאיים, כלכליים ופוליטיים. זוהי סוכנות הביון הממשלתית של אוקראינה שהוקמה ב־14 באוקטובר 2005 כיורשת למטה הכללי, למטה הראשון ולמחלקת המודיעין של שירות הביטחון האוקראיני.
פעילויות הארגון מעוגנות בחוק "אודות שירות ביון החוץ של אוקראינה", סעיפים שונים בחוקת הרפובליקה וקווים מנחים מטעם בכירי המדינה. הארגון כפוף ישירות לנשיא אוקראינה שממנה את יו"ר הארגון. על פי חוק חדש שאומץ בשנת 2020, נכללה הסוכנות במסגרת קהילת המודיעין האוקראינית.
תולדות הארגון

סוכנות הביון הראשונה בתולדות אוקראינה הוא האגף האוקראיני של נקוו"ד שהוקם בשנות ה-30. עד 1991 היה המודיעין האוקראיני כחלק מהאגף האוקראיני של הקג"ב והשירותים החשאיים של ברית המועצות.
ב-1991 הוקם שירות הביטחון האוקראיני ובמסגרתה התקיימה מחלקת המודיעין כסוכנות הביון החיצונית. ב-14 באוקטובר 2005, הנשיא לאוניד קוצ'מה חתם על צו "אודות שירות ביון החוץ של אוקראינה" ובכך ייסד סוכנות ביון עצמאית לראשונה. מאז הופרד משירות הביטחון האוקראיני הארגון פועל כגוף עצמאי ממלכתי. ב-1 בדצמבר אותה שנה, הפרלמנט האוקראיני אישר את החוק החתום על ידי הנשיא וביום זה נכנס החוק לתוקפו והארגון הפך למבצעי - כשיום זה נחשב ליום הולדתו של הביון האוקראיני.
על פי חוקת אוקראינה, הארגון כפוף לנשיא ולמועצת הביטחון וההגנה הלאומית של אוקראינה ומפוקח על ידי הראדה העליונה - הבית העליון בפרלמנט, כאשר בסמכותו של התובע הכללי האוקראיני לחקור את בכירי הארגון, במידה והללו נחשדים בשחיתות. ב-1 בפברואר 2019 נשיא אוקראינה הנפיק צו נשיאותי לעיצוב סמל חדש לארגון.
מבנה

מחלקת ניתוח
מחלקת מבצעים
מחלקה טכנית
מחלקת מחקר
מחלקת פיתוח
מחלקת משאבי אנוש
מחלקת תמיכה משפטית
מחלקת אדמיניסטרציה ולוגיסטיקה
מכון שירות הביון החיצוני - מרכז האימונים של סוכני הארגון
שיתוף פעולה

הארגון משתף פעולה עם שירותי ביון וגופי אכיפת חוק אחרים באוקראינה.
בתקופת הנשיא ויקטור יושצ'נקו, הארגון עודד קשרים נרחבים עם משרד הביטחון של נאט"ו. הנושא העיקרי במדיניות החוץ האוקראינית הוא המעורבות במבצעים בינלאומיים עם ברית נאט"ו והאיחוד האירופי.
בתוכנית שיתוף הפעולה של אוקראינה עם האיחוד האירופי, הארגון נוטל חלק במבצעי לוחמה בטרור, מאבק בפשע המאורגן, פיקוח על ההגירה הבלתי חוקית, מניעת סחר בסמים ובבני אדם.
ראשי הביון האוקראיני > מנהלי מחלקת המודיעין של שירות הביטחון

| שם | תחילת כהונה | סיום כהונה |
| --- | --- | --- |
| גיאורגי קירילוביץ' קובטון | 1991 | 1992 |
| אולכסנדר קונסטנטינוביץ' שרקוב | 1993 | 1995 |
| ויאצ'סלב וולודימירוביץ' אברמוב | 1995 | 1998 |
| לאוניד מיקולאייביץ' רוז'ן | 1999 | 2000 |
| אולכסנדר ויקטורוביץ' צ'רבאן | 2000 | 2003 |
ראשי הביון האוקראיני > מנהלי שירות ביון החוץ

| שם | תחילת כהונה | סיום כהונה |
| --- | --- | --- |
| אולג גריגורוביץ' סיניאנסקי | 2003 | 2005 |
| מיקולה גריגורוביץ' מאלומוז' | 2005 | 2010 |
| גריגורי איליאשוב | 2010 | 2014 |
| ויקטור גבוזד | 2014 | 2016 |
| איהור רזינקוב | 2016 | 2017 |
| יגור בוז'קו | 2017 | 2019 |
| אנדריי אלכסיינקו | מרץ | יוני 2019 |
| ולאדיסלב בוחארב | יוני | ספטמבר 2019 |
| ואלרי יבדוקימוב | 2019 | 2020 |
| ואלרי קונדראטיוק | 5 ביוני 2020 | 23 ביולי 2012 |
| אולכסנדר ליטוויננקו | 23 ביולי 2021 | 26 במרץ 2024 |
| אולג איוושצ'נקו | 26 במרץ 2024 |  |
ראו גם

שירות הביטחון האוקראיני
לשכת החקירות הלאומית (אוקראינה)